Херсон

**Херсон** () — град во Јужна Украина, седиште на Херсонската Област. Значаен е како пристаниште на Црното Море и реката Днепар и има мошне развиена бродоградба. Населението брои . Сместен е на високиот десен брег на реката Днепар.

Од припојувањето на Крим кон Русија во 2014 година, во Херсон е воспоставена канцеларијата на претседателскиот претставник на Украина во Крим.

## Историја
мини|Црквата „Св. Катерина“
[мини|180п|[Григориј Потемкин]]
Сè до 1774 г. подрачјето било во состав на Кримското Ханство.

Херсон е основан во 1778 г. од кнезот Григориј Потемкин по налог на царицата Катерина Велика. Градот е изграден под раководство на генералот Иван Ганибал на место на малата тврдина Александершанц. Наречен е по старогрчката колонија Херсонес Тавриски, основана во VI век п.н.е. во југозападен Крим. Едно од првите зданија во утврдувањето бил соборниот храм „Св. Катерина“ каде подоцна е е погребан кнезот Потемкин. Кај Херсон е уловен последниот тарпан во 1866 г.

Кон средината на XIX век во Херсон се доселило многубројно еврејско население кое веднаш станало рамнобројно на украинското со дури 41,4 % од градот. До 1939 г. истото се намалило на 16,6 %, а денес изнесува само 0,5 %.

## Управна поделба
мини|180п|Градскиот дом, денес ликовен музеј.
Градот се состои од три реони.

* Суворовски — стариот дел од градот, наречен по рускиот генерал Александар Суворов. Ги опфаќа микрореоните: Тавријскиј, Пивничниј и Млини.
* Днепарски — наречен по реката Днепар. Ги опфаќа микрореоните: ХБК, Текстиљниј, Склотара, Слобидка, Военка, Схидниј.
* Корабељни — наречен по бродоградбата. Ги опфаќа микрореоните: Шуменски, Корабел, Забалка, Сухарне, Житоселишче, Селишче — 4, Селишче — 5.

## Сообраќај
Покрај морското и речното пристаниште, Херсон е поврзан со државната железничка мрежа, со секојдневни брзи возови до Киев, Лавов и други градови. Има и помал меѓународен аеродром.

## Сообраќај
Во градот има 77 образовни установи, од кои 15 отпаѓаат на вишо и високо образование. Меѓу нив знајзначајни се:

* Херсонски државен универзитет
* Државен земјоделски универзитет
* Државен технички универзитет
* Меѓународен универзитет за бизнис и право

## Знаменитости
* Црква „Св. Катерина“ — изградена во 1780-тите, по нацрт на Иван Старов; има гробница на кнезот Потемкин.
* Еврејски гробишта
* Херсонска телевизиска кула — позната градба во градот.
* Аџиголски светилник — хиперболоидна градба на Владимир Шухов, 1911 г.

## Збратимени градови
*  Залаегерсег, Унгарија
*  Шумен, Бугарија

## Галерија

Успенский собор на Ленина DSC 7267 8 9 fused.jpg|Црква „Успение на пресв. Богородица“
Sv Oleksandry Herson.jpg|Црква „Св. Александра“
Adziogol hyperboloid Lighthouse by Vladimir Shukhov 1911.jpg|Аџиголскиот светилник
Ochakivs'ka brama.jpg|Херсонската тврдина
Kherson-Potemkin.jpg|Споменик на кнезот Потемкин
Kherson-SuvorovSt.jpg|Староградски градби на ул. „Суворова“
Kherson Central Bank02.jpg|Главната банка
Kherson-K.Marx.jpg|Банка
Juv cinema kherson.jpg|Кино
Kherson-23102009(026).jpg|Хотелот „Фрегат“


## Поврзано
* Херсон Тавриски
* Херсонска област
* Бесарабија

## Наводи

## Надворешни врски

*Градска управа на Херсон  
*Информативен портал за Херсон 
*Слики од Херсонfлан  


Категорија:Градови во Херсонската област
Категорија:Населени места основани во 1778 година